Михаил Львов (1917)

Михаил Львов, Михаил Давыд улы Львов-Маликов (әдәби псевдоним, чын исеме Рәфкать Дәүләтша улы Габитов (Маликов), 1916 елның 22 декабре (1917 елның 4 гыйнвары), Уфа губернасы, Златоуст өязе, Нәсибаш — 1988 елның 25 гыйнвары, Мәскәү) — Бөек Ватан сугышында катнашкан шагыйрь һәм тәрҗемәче, әсәрләрен рус телендә язган. Сәгыйть Рәмиев, Муса Җәлил, Әнвәр Давыдов, Шәйхи Маннур әсәрләрен рус теленә тәрҗемә иткән. Татарстан АССР, Казакъ ССР, Польша Халык Республикасының атказанган мәдәният хезмәткәре.

 Тәрҗемәи хәле 
1916 елның 22 декабрендә (1917 елның 4 гыйнварында) Уфа губернасы Златоуст өязе (хәзерге БР Салават районы) Нәсибаш авылында туган. Әтисе Дәүләтша Габитов авыл мәктәбендә укытучы булып эшләгән. 
Рәфкать Мияста педагогика техникумын тәмамлаган, К.А. Тимирязев исемендәге Башкорт педагогия институтында укыган, читтән торып А. М. Горький исемендәге Әдәбият институтын  тәмамлаган (1941).

Хезмәт юлын Златоустта башлый. Златоуст шәһәренең «» газетасында эшли, «Мартен» әдәби берләшмәсе әгъзасы була. 1930 еллар башында Чиләбегә килә. Чиләбедә трактор һәм станоклар төзү заводлары газеталарында эшли. Чиләбе трактор заводы (ЧТЗ) каршындагы әдәби берләшмәдә (хәзер берләшмә шагыйрь исемен йөртә) шөгыльләнә. Сугыш башланыр алдыннан Чиләбе өлкәсе радиокомитетында эшли, шәһәр мәктәпләрендә рус теле һәм әдәбияты укыта.

Бөек Ватан сугышының беренче елларында Уралда хәрби төзелешләрдә эшли. ВКП (б) Чиләбе өлкә комитеты вәкиле булып, Урал ирекле танк корпусы составында фронтка китә. 1944 елның 1 мартыннан 1нче Украина фронтында. 4нче танк армиясенең 10нчы гвардия ирекле танк корпусы 63нче гвардия танк бригадасы рядовое дәрәҗәсендә  Львов-Маликов Михаил Давыдович «Подвиг народа» проектында Курск дугасында, Брянск өлкәсен азат итүдә, Проскуров, Львов, Силезия, Одер юнәлешләрендә сугыш хәрәкәтләрендә катнаша. 1944 елның 15 февралендә 2нче дәрәҗә Ватан сугышы ордены белән бүләкләнә (Бүләкләнү кәгазендә хәрби дәрәҗәсе «10нчы гвардия танк Урал-Львов ирекле корпусы идарәсе тәэмин итү остаханәләре итекчесе» итеп күрсәтелгән 2нче дәрәҗә Ватан сугышы ордены белән бүләкләү турындагы приказ).

Сугыштан соң Мәскәүдә яши. «Юность» журналында шигърият бүлеге мөдире була, Мәскәү язучылар берлеге идарәсе сәркатибе, «Новый мир» журналы баш мөхәррире урынбасары булып эшли. 1988 елның 25 гыйнварында Мәскәүдә вафат. Ваганьково зиратында .

 Иҗаты 
М. Львовның әсәрләре вакытлы матбугатта 1930 еллардан күренә башлый. 1940 елда Чиләбедә «» исемле беренче шигырьләр җыентыгы нәшер ителә. Сугыш елларында «» китабы (1943 елда), «» шигырьләр җыентыгы (1944 елда) дөнья күрә. 40 тан артык шигырь китабы Мәскәүдә, Казанда, Уфада, Алматыда, Якутскида басылганнар. Шигърияте публицистика, югары гражданлык пафосы белән сугарылган.
ССРБ милли шагыйрьләренең, аерым алганда, татар шагыйрьләре Сәгыйть Рәмиев, Муса Җәлил, Әнвәр Давыдов, Шәйхи Маннур, казакъ әдипләре Сәкен Сәйфуллин, Баембәт Майлин, Әбү Сәрсенбаев, Хәмит Ергалиев, Җобан Мулдагалиев, Г. Каирбәков әсәрләрен рус теленә тәрҗемә итә.

Күп кенә җырларның сүзләре авторы. Көен А.Н. Пахмутова язган «», «», «»  җырлары аеруча киң таралыш алган.

 Китаплары 
 Живу в XX веке. К., 1957. 
 Обелиск. М., 1967. 
 Избранные произведения: В 2 т. М., 1981. 
 Второе письмо в молодость. М., 1986. 
 Салават сандугачлары. Уфа, 1980.
 Собрание сочинений. В 3х т. М., 1987-1988.

 Бүләкләре, мактаулы исемнәре 
200px|thumb|right|Ваганьково зиратында кабере ().
 1нче дәрәҗә Ватан сугышы ордены (1985) 
 2нче дәрәҗә Ватан сугышы ордены (15.02.1944)
 Хезмәт Кызыл Байрагы ордены
 Хөрмәт Билгесе ордены
 «Орлёнок» журналы премиясе
  премиясе

 Искәрмәләр 

 Чыганаклар 
 Татарский энциклопедический словарь. Казань: Институт татарской энциклопедии АН РТ, 1999. ISBN 0-9530650-3-0
 Энциклопедия Челябинск. Чиләбе: «Каменный век», 2001. ISBN 5-88771-026-8
   Львов Михаил Давыдович Башкорт энциклопедиясендә

 Әдәбият 
 Дементьев В.В. Огненный мост: книга о поэзии. М., 1970. 
 Сорокин В. Благодарение: Поэт о поэтах. М., 1986. 
 Лапшин М. Сила поэзии: К 70-летию М. Львова. «Челябинский рабочий», 1987 ел, 4 гыйнвар.
 Михаил Давыдович Львов (некролог). «Литературная  газета», 1988 ел, 3 февраль.

 Сылтамалар 

  Биографиясе «Хронос» сайтында

 Моны да карагыз 

Төркем:Бөек Ватан сугышында катнашучылар
Төркем:Рус шагыйрьләре
Төркем:Әдәбият институтын тәмамлаучылар
Төркем:Рус телле язучылар
Төркем:ТАССР атказанган мәдәният хезмәткәрләре
Төркем:Журналистлар